དེ་ཡང་སེར་སྨད་དགེ་བཤེས་ཉི་མ་མཆོག་ལྟ་བུ་ཡིན་ན།ས་ཕྱོགས་གཞན་དག་ལ་རང་དོན་བསྒྲུབས་ཏེ་ཕེབས་པ་ཡིན་ནའང་རང་དབང་ཡོད་པ་རེད།འོན་ཀྱང་དེ་མ་ཕེབས་པར་ཞབས་དྲུང་རིན་པོ་ཆེའི་བཀའ་བཞིན་དུ་དགོན་འདིར་བཞུགས་ཡོད་པ་དེ་ནི་བཀའ་དྲིན་ཆེན་པོ་ཡིན།ལྷག་པར་དུ་སྟོང་སྐོར་དགོན་པའི་དོན་དུ་སློབ་མ་རྣམས་ལ་ཆོས་དཔེ་ཆ་ཁྲིད་རྒྱུ་དང་།དགོན་པའི་སྒྲིག་གཞིའི་སྐོར་ལ་བཀའ་སློབ་གནང་བ་བཅས་ལ་བཀའ་དྲིན་ཆེན་པོ་ཡིན།མདོར་ན།ཕྱོགས་གང་ཐད་ནས་སྟོང་སྐོར་དགོན་པ་ལ་བསམ་གྱིས་མི་ཁྱབ་པའི་བཀའ་དྲིན་ཆེན་པོ་ཡིན།དེར་མ་ཟད།དེ་དང་མིང་དོན་མཚུངས་པའི་ད་རུང་དགེ་རྒན་རོགས་པ་ཡོད་པ་རེད།དེར་མ་ཟད།དག་ཡིག་དགེ་རྒན་རྣམས་རེད།བློ་འཛིན་དགེ་རྒན་རྣམས་རེད།སློབ་མ་རྣམས་ལ།དང་པོར་སྨོན་ལམ་རྣམས་དང་།དེ་ནས།བསྐང་གསོལ་རྣམས་དང་།དེ་ནས་དག་ཡིག་བཅས་ཁྲིད་ནས་དཀའ་ལས་འོ་བརྒྱལ་གནང་གིན་ཡོད་པ་རེད།